144 MISSIONS DIPLOMATIQUES 



rent que le roi Ferdinande n'abandonneroit jamais son frère; sur quoy je 

 leur respondois , dict Imbrahim : doncques scavez-vous quelque chose de 

 l'empereur Charles? Et de ceste manière avons continué notre chemin 

 jusques oultre le Dravius \ que lors ilz disrent avoir lettres de l'empe- 

 reur Charles, dont estant merveilleusement indigné le grand Empereur: 

 ilz mentent, dict-il, et nous veullent décevoir, car ilz ont auparavant dé- 

 claré qu'ilz n'en avoicnt aulcuues, et n'est possible que depuis ils en 

 ayent reçeu, et réplicquant disoit qu'ilz menloyent; car pourquoy, dict-il, 

 ne le nous ont-ilz premièrement déclairé? Certes, ilz nous veuillent déce- 

 voir, par quoy marchons en avant et approchons de plus près. Toulesfois 

 s'ilz eussent donné lesdictes lettres du commencement, nous eussions sans 

 faulte défaict et cassé notre armée et fussions retourné. Nous sommes 

 doncques venus, dict Imbrahim, et avons restitué à votre frère Nicolas 

 son chasteau, et les aultres nous ont juré féaulté et hommage, ayant esté 

 tant que bon nous a semblé en notre royaulme d'Hongrie, où nous n'avons 

 trouvé personne quy nous ayt faict résistance, n'ayants entendu aulcunes 

 nouvelles de l'empereur Charles , et quand nous a pieu, sommes icy retour- 

 nez, oîi sommes encoires pour le présent. Ce que je vous dicts afin que 

 cognoissiez comment le tout a succédé, et je ne le dicts sans cause. Les- 

 quelz propos achevés : escoutez, dict-il, diligemment ce que maintenant 

 je vous dirai ; et tournant son visaige vers moy : Estez-vous, dict-il, ser- 

 viteur de l'empereur Charles? Je luy respondois que aultres fois je l'avois 

 esté, mais que présentement j'estoye le serviteur du très-hault roy des 

 Romains, et par luy icy envoyé. Ces lettres, dict-il, que vous avez icy 

 apporteez de l'empereur Charles, comment sont-elles parvenues en voz 

 mains? Je respondois que le roi des Romains me les avoit délivrez. Et lors 

 avez-vous, dict-il, commission de respondre à tout ce que je vous interro- 

 guerai touchant lesdictes lettres? Je respondois que telles pourroyent estre 

 ses demandes, que ouy, et telles que non; mais que cependant il proposât 

 ce que bon luy sembleroit. Sur quoy : ces lettres, dict-il, ne sont escrites 

 par un modeste et sage prince; pour autant qu'avec une merveilleuse oul- 



' La Drave. 



